Úradný vestník L 064 , 07/03/2002 S. 0013 - 0019



Smernica Komisie 2002/23/ES z 26. februára 2002, ktorou sa menia a dopĺňajú prílohy k smerniciam Rady 86/362/EHS, 86/363/EHS a 90/642/EHS o stanovení maximálnych úrovní rezíduí pesticídov v a na obilninách, potravinách živočíšneho pôvodu a určitých výrobkoch rastlinného pôvodu vrátane ovocia, respektíve zeleniny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 86/362/EHS z 24. júla 1986 o stanovení maximálnych úrovní rezíduí pesticídov v a na obilninách [1], naposledy zmenenú a doplnenú smernicou Komisie 2001/57/ES [2], najmä na jej článok 10, so zreteľom na smernicu Rady 86/363/EHS z 24. júla 1986 o stanovení maximálnych úrovní rezíduí pesticídov v a na potravinách živočíšneho pôvodu [3], naposledy zmenenú a doplnenú smernicou 2001/57/ES, najmä na jej článok 10, so zreteľom na smernicu Rady 90/642/EHS z 27. novembra 1990 o stanovení maximálnych úrovní rezíduí pesticídov v a na výrobkoch rastlinného pôvodu vrátane ovocia a zeleniny [4], naposledy zmenenú a doplnenú smernicou Komisie 2002/5/ES [5], najmä na jej článok 7, so zreteľom na smernicu Rady 91/414/EHS z 15. júla 1991, týkajúcu sa uvádzania výrobkov určených na ochranu rastlín na trh [6], naposledy zmenenú a doplnenú smernicou Komisie 2001/103/ES [7], najmä na jej článok 4 (1) f), keďže: (1) Nové aktívne látky flupyrsulfuron–metyl, pymetrozine, azoxystrobin a kresoxim-metyl (dotknuté aktívne látky) boli zahrnuté do prílohy I k smernici 91/414/EHS smernicami Komisie 2001/49/ES [8], 2001/87/ES [9], 98/47/ES [10] a 1999/1/ES [11] na používanie ako herbicíd na obilniny, insekticíd na obilniny, ovocie, zeleninu, strukoviny, olejnaté semená a chmeľ, fungicíd bez bližšie špecifikovaného použitia a fungicíd na obilniny, malvicové plody a vinič. (2) Pri zahrnutí do prílohy I dotknutých aktívnych látok sa vychádzalo z vyhodnotenia informácií týkajúcich sa navrhovaných použití. Informácie týkajúce sa takýchto použití predložili určité členské štáty v súlade s požiadavkami článku 4 (1) f) smernice 91/414/EHS. Dostupné informácie boli preskúmané a sú postačujúce na stanovenie maximálnych úrovní určitých rezíduí (MRLs). (3) Tam, kde neexistujú žiadne MRL spoločenstva alebo predbežné MRL, členské štáty stanovia národné predbežné MRL v súlade s článkom 4 (1) f) smernice 91/414/EHS ešte predtým, ako sa výrobky na ochranu rastlín obsahujúce tieto aktívne látky môžu schváliť. (4) Vzhľadom na zahrnutie do prílohy I k smernici 91/414/EHS dotknutých aktívnych látok, súvisiace technické a vedecké vyhodnotenia boli ukončené vo forme revíznych správ Komisie. Správy v prípade kresoxim-metylu, flupyrsulfuron-metylu, azoxystrobinu a pymetrozinu boli finalizované 16. októbra 1998, 27. apríla 2001, 22. apríla 1998 a 27. júla 2001. Stanovili prípustný denný príjem (ADI) v prípade kresoxim-metylu na 0,4 mg/kg telesnej hmotnosti/deň, v prípade flupyrsulfuron-metylu na 0,035 mg/kg telesnej hmotnosti/deň, v prípade azoxystrobinu na 0,1 mg/kg telesnej hmotnosti/deň a pymetrozinu na 0,03 mg/kg telesnej hmotnosti/deň. Každodenné vystavenie spotrebiteľov potravinárskych výrobkov ošetrených dotknutými aktívnymi látkami bolo stanovené a vyhodnotené v súlade s postupmi a praktikami spoločenstva berúc do úvahy usmernenia uverejnené Svetovou zdravotníckou organizáciou [12] a stanovisko Vedeckého výboru pre rastliny [13] k použitej metodológii a je vypočítané, že príslušne navrhnuté MRL nebude mať za následok prekročenie ADIs. (5) V rámci vyhodnocovania a diskusie, ktorá predchádzala zahrnutiu flupyrsulfuron-metylu, azoxystrobinu a kresoxim-metylu do prílohy I k smernici 91/414/EHS sa nespozorovali akútne toxické účinky, ktoré by si vyžadovali stanovenie akútnej referenčnej dávky. Akútna referenčná dávka pre pymetrozine bola stanovená na 0,1 mg/kg telesnej hmotnosti/deň. Vzhľadom na stanovenie vystavenia navrhované MRLs nebudú mať za následok neprípustné akútne vystavenie spotrebiteľov. (6) S cieľom zabezpečiť adekvátne chránenie spotrebiteľa pred vystavením rezíduí v alebo na produktoch, ktoré neboli schválené, je prezieravé stanoviť predbežné maximálne úrovne rezíduí na spodnej hranici analytického stanovenia pre všetky tie produkty, na ktoré sa vzťahujú smernice 86/362/EHS, 86/363/EHS a 90/642/EHS. Stanovenie na úrovni spoločenstva takejto predbežnej MRL nebráni členským štátom stanoviť predbežné maximálne úrovne rezíduí pre flupyrsulfuron-metyl, pymetrozine, azoxystrobin a kresoxim-metyl v súlade s článkom 4 (1) f) smernice 91/414/EHS a prílohy VI k tejto smernici. Obdobie štyroch rokov sa považuje za dostačujúce na umožnenie ďalších možností použitia dotknutých aktívnych látok. Predbežná MRL sa stane konečnou. (7) Spoločenstvo oznámilo návrh smernice Komisie Svetovej obchodnej organizácii a zaslané pripomienky boli zohľadnené pri finalizácii tejto smernice. MRLs pre špecifické kombinácie pesticíd/plodina používané v tretích krajinách môže Komisia na základe prijateľných predložených údajov preskúmať. (8) Stanoviská Vedeckého výboru pre rastliny, najmä jeho rady a odporúčania týkajúce sa ochrany spotrebiteľov potravinárskych výrobkov ošetrených pesticídmi, boli zohľadnené. (9) Táto smernica je v súlade so stanoviskom Stáleho výboru pre zdravie rastlín, PRIJALA TÚTO SMERNICU: Článok 1 Do časti A prílohy II k smernici 86/362/EHS sa vkladajú nasledujúce maximálne úrovne rezíduí pesticídov: Rezíduum pesticídu | Maximálna úroveň (mg/kg) | | | Flupyrsulfuron-metyl | 0,02 | obilniny | Pymetrozine obilniny | 0,02 | obilniny | K 1. decembru 2005 predbežné maximálne úrovne rezíduí pre flupyrsulfuron-metyl a pymetrozine prestanú byť predbežnými a stanú sa konečnými v zmysle článku 4 (1) smernice 86/362/EHS. Článok 2 Do časti B prílohy II k smernici 86/363/EHS sa vkladajú nasledujúce rezíduá pesticídov: Rezíduum pesticídu | Maximálna úroveň (mg/kg) | Z mäsa vrátane tuku, mäsové prípravky, drobky a živočíšne tuky uvedené v prílohe I pod CN kódmi 0201, 0202, 0203, 0204, 02050000, 0206, 0207, ex 0208, 020900, 0210, 160100 a 1602 | Pre mlieko a mliečne výrobky uvedené v prílohe I pod CN kódmi 0401, 0402, 040500, 0406 | Z čerstvých vajec bez škrupín, pre vtáčie vajcia a vaječné žĺtky uvedené v prílohe I pod CN kódmi 040700 a 0408 | Pymetrozine | 0,01 | 0,01 | 0,01 | K 1. decembru 2005 predbežné maximálne úrovne rezíduí pre pymetrozine prestanú byť predbežnými a stanú sa konečnými v zmysle článku 4 (1) smernice 86/363/EHS. Článok 3 Maximálne úrovne rezíduí pesticídu v prípade flupyrsulfuron-metylu a pymetrozinu v prílohe k tejto smernici sa vkladajú do prílohy II k smernici 90/642/EHS. Maximálne úrovne rezíduí pesticídu v prípade azoxystrobinu v prílohe k tejto smernici nahradia hodnoty uvedené v prílohe II k smernici 90/642/EHS. Článok 4 Predbežné maximálne úrovne rezíduí pesticídu v prípade kresoxim-metylu v prílohe II k smernici 90/642/EHS sa zmenia na 0,2 mg/kg (p) pre jahody. (p) označuje predbežnú maximálnu úroveň rezídua. V prípade kresoxim-metylu sa predbežné MRL stanú konečnými s účinnosťou od 19. októbra 2004. Článok 5 1. Členské štáty uvedú do platnosti zákony, iné právne predpisy a administratívne opatrenia nevyhnutné na dosiahnutie súladu s touto smernicou najneskôr do 31. augusta 2002. Bezodkladne o tom informujú Komisiu. 2. Tieto ustanovenia budú uplatňovať od 1. septembra 2002. 3. Keď členské štáty prijmú tieto ustanovenia, tieto obsahujú odkaz na túto smernicu, alebo ich sprevádza takýto odkaz pri príležitosti ich oficiálneho uverejnenia. O spôsobe vykonania takéhoto odkazu rozhodnú členské štáty. Článok 6 Táto smernica nadobúda účinnosť dvadsiaty deň po jej uverejnení v Úradnom vestníku Európskych spoločenstiev. Táto smernica je adresovaná členským štátom. V Bruseli 26. februára 2002 Za Komisiu David Byrne člen Komisie [1] Ú. v. ES L 221, 7.8.1986, s. 37. [2] Ú. v. ES L 208, 1.8.2001, s. 36. [3] Ú. v. ES L 221, 7.8.1986, s. 43. [4] Ú. v. ES L 350, 14.12.1990, s. 71. [5] Ú. v. ES L 34, 5.2.2002, s. 7. [6] Ú. v. ES L 230, 19.8.1991, s. 1. [7] Ú. v. ES L 304, 21.11.2001, s. 14. [8] Ú. v. ES L 176, 29.6.2001, s. 61. [9] Ú. v. ES L 276, 19.10.2001, s. 17. [10] Ú. v. ES L 191, 7.7.1998, s. 50. [11] Ú. v. ES L 21, 28.1.1999, s. 21. [12] Usmernenia pre odhadnutie potravinového príjmu zvyškov pesticídov (revidované), ktoré vypracoval GEMS/potravinový program v spolupráci s kódexovým výborom pre rezíduá pesticídov, uverejnené Svetovou zdravotníckou organizáciou v roku 1997 (WHO/FSF/FOS/97.7). [13] Stanovisko Vedeckého výboru pre rastliny k otázkam týkajúcim sa zmien a doplnkov príloh k smerniciam Rady 86/362/EHS, 86/363/EHS a 90/642/EHS (Stanovisko vyjadril Vedecký výbor pre rastliny 14. júla 1998) (http://europa.eu.int/comm/dg24/health/sc/scp/out21_en.html). -------------------------------------------------- PRÍLOHA Skupiny a príklady jednotlivých produktov na ktoré sa vzťahujú MRLs (maximálne úrovne rezíduí) | Rezíduá pesticídov a maximálne úrovne rezíduí (mg/kg) | Flupyrsul-furon-metyl | Azoxy-strobin | Pymetrozine | 1.Ovocie, čerstvé, sušené alebo tepelne neopracované, konzervované zmrazením, bez prídavku cukru; orechy | 0,02 | | | i)CITRUSOVÉ PLODY | | 1 | 0,3 | Grapefruity | | | | Citróny | | | | Limety | | | | Mandarínky (vrátane klementínok a ostatných hybridov) | | | | Pomaranče | | | | Pomelá | | | | Ostatné | | | | ii)ŠKRUPINOVÉ PLODY (vylúpané alebo nevylúpané) | | 0,1 | 0,02 | Mandle | | | | Para orechy | | | | Kešu orechy | | | | Jedlé gaštany | | | | Kokosové orechy | | | | Lieskové oriešky | | | | Makadamové orechy | | | | Pekanové orechy | | | | Píniové oriešky | | | | Pistácie | | | | Vlašské orechy | | | | Ostatné | | | | iii)MALVICOVÉ PLODY | | 0,05 | 0,02 | Jablká | | | | Hrušky | | | | Dule | | | | Ostatné | | | | iv)KÔSTKOVÉ OVOCIE | | 0,05 | | Marhule | | | 0,05 | Čerešne | | | | Broskyne (vrátane nektaríniek a podobných hybridov) | | | 0,05 | Slivky | | | | Ostatné | | | 0,02 | v)BOBUĽOVITÉ A DROBNÉ OVOCIE | | | 0,02 | a)Stolové hrozno a muštové hrozno | | 2 | | Stolové hrozno | | | | Muštové hrozno | | | | b)Jahody (okrem lesných) | | 2 | | c)Trstinové plody (okrem lesných) | | 0,05 | | Ostružiny a ich krížence | | | | Dewberries | | | | Loganberries | | | | Maliny | | | | Ostatné | | | | d)Ostatné drobné ovocie a bobule (okrem lesných) | | 0,05 | | Čučoriedky | | | | Brusnice | | | | Ríbezle (červené, čierne a biele) | | | | Egreše | | | | Ostatné | | | | e)Lesné bobule a lesné ovocie | | 0,05 | | vi)RÔZNE | | | 0,02 | Avokáda | | | | Banány | | 2 | | Datle | | | | Figy | | | | Kiwi | | | | Kamkvac | | | | Liči | | | | Mangá | | | | Olivy | | | | Maracuja | | | | Ananásy | | | | Granátové jablká | | | | Ostatné | | 0,05 | | 2.Zelenina, čerstvá alebo tepelne neopracovaná, zmrazená alebo suchá | 0,02 | | | i)KOREŇOVÁ A HĽUZOVÁ ZELENINA | | | 0,02 | Cvikla | | | | Mrkva | | 0,2 | | Hľuzový zeler | | | | Chren | | 0,2 | | Jeruzalemské artičoky | | | | Paštrnák | | 0,2 | | Petržlen | | 0,2 | | Reďkev | | | | Kozia brada | | 0,2 | | Sladké zemiaky | | | | Swedes | | | | Okruhlica | | | | Bataty | | | | Ostatné | | 0,05 | | ii)CIBUĽOVÁ ZELENINA | | 0,05 | 0,02 | Cesnak | | | | Cibuľa | | | | Šalotka | | | | Jarná cibuľa | | | | Ostatné | | | | iii)PLODOVÁ ZELENINA a)Ľuľkovité Paradajky | | 2 | 0,5 | Papriky | | 2 | 1 | Baklažány | | 2 | 0,5 | Ostatné | | 0,05 | 0,02 | b)Tekvice – jedlá šupa | | 1 | 0,5 | Uhorky šalátové | | | | Uhorky nakladačky | | | | Cukety | | | | Ostatné | | | | c)Tekvice- nejedlá šupa | | 0,5 | 0,2 | Melóny | | | | Dyne | | | | Vodové melóny | | | | Ostatné | | | | d)Sladká kukurica | | 0,05 | 0,02 | iv)HĽUBOVINY | | 0,05 | | a)Hľuboviny s kvetom | | | 0,02 | Brokolica | | | | Karfiol | | | | Ostatné | | | | b)Hlávkové hľuboviny | | | | Ružičkový kel | | | | Hlávková kapusta | | | 0,05 | Ostatné | | | 0,02 | c)Listové hľúboviny | | | 0,02 | Čínska kapusta | | | | Kapusta | | | | Ostatné | | | | d)Kaleráb | | | 0,02 | v)LISTOVÁ ZELENINA A ČERSTVÉ BYLINY a)Hlávkový šalát a podobné | | 3 | 1 | Žerucha | | | | Jahňací šalát | | | | Hlávkový šalát | | | | Čakanka štrbáková | | | | Ostatné | | | | b)Špenát a podobné | | 0,05 | 0,02 | Špenát | | | | Mangold | | | | Ostatné | | | | c)Potočnica | | 0,05 | 0,02 | d)Čakanka | | 0,2 | 0,02 | e)Byliny | | 0,05 | 1 | Trebužka | | | | Pažítka | | | | Petržlen | | | | Zelerové listy | | | | Ostatné | | | | vi)STRUKOVINY (čerstvé) | | | 0,02 | Fazuľa (struky) | | 1 | | Fazuľa (vylúpané struky) | | | | Hrach (struky) | | 0,5 | | Hrach (vylúpané struky) | | 0,2 | | Ostatné | | 0,05 | | vii)STOPKOVÉ ZELENINY (čerstvé) | | | 0,02 | Špargľa | | | | Artičoky | | | | Zeler | | 5 | | Fenikel | | | | Guľaté artičoky | | 1 | | Pór záhradný | | 0,1 | | Rebarbora | | | | Ostatné | | 0,05 | | viii)HUBY | | 0,05 | 0,02 | a)Kultivované huby | | | | b)Divé huby | | | | 3.Strukoviny (suché) | 0,02 | 0,1 | 0,02 | Fazuľa | | | | Šošovica | | | | Hrach | | | | Ostatné | | | | 4.Olejnaté semená | 0,05 | 0,05 | | Ľanové semeno | | | | Arašidy | | | | Semená mochyne | | | | Sezamové semená | | | | Slnečnicové semená | | | | Repkové semená | | | | Sójové bôby | | | | Horčičné semená | | | | Bavlníkové semená | | | 0,05 | Ostatné | | | 0,02 | 5.Zemiaky | 0,02 | 0,05 | 0,02 | Skoré zemiaky | | | | Konzumné zemiaky | | | | 6.Čaj (listy a stonky sušené, fermentované alebo inak upravené, z Cammellia sinensis) | 0,05 | 0,1 | 0,1 | 7.Chmeľ (sušený) vrátane chmeľových peliet a nekoncentrovaného prášku | 0,05 | 20 | 5 | --------------------------------------------------